**Balinka Község Önkormányzat Képviselő Testülete**

**15/2006. (XI. 25.) sz. rendelete**

**a helyi lakások lakbéréről**

Balinka Község Önkormányzat Képviselő-testülete a helyi önkormányzatokról szóló 1990. évi LXV. tv. 16.§-ának (1) bekezdése, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 34.§-ában kapott felhatalmazás alapján az alábbiakat rendeli el:

**1.§.**

A rendelet hatálya kiterjed a Balinka Község Önkormányzat tulajdonában lévő lakásokra.

**2. §**

1. Szolgálati jelleggel önkormányzati lakás annak adható bérbe, aki az önkormányzat polgármesteri hivatalával vagy az önkormányzat intézményeivel köztisztviselői, közalkalmazotti jogviszonyban, illetve munkaviszonyban áll.
2. Az önkormányzati lakások közül szolgálati jelleggel kell bérbe adni a lakástörvény hatálybalépésekor szolgálati bérlakásnak minősülő önkormányzati lakásokat.

**3. §**

1. Az önkormányzati lakás szolgálati jelleggel csak meghatározott időre, de legfeljebb a közszolgálati vagy közalkalmazotti jogviszony, illetve a munkaviszony fennállásának időtartamára adható bérbe.
2. Szolgálati jellegű lakást elcserélni, albérletbe adni, a bérleti jogviszonyát folytatni, a lakásra bérlőtársi jogviszonyt létesíteni, a lakást nem lakás céljára hasznosítani nem lehet.
3. A szolgálati jellegű lakásba a bérlő – házastársán, élettársán, kiskorú gyermekén, szülőjén kívül – más személyt nem fogadhat be. Ha a bérlő a lakásba más személyt befogad, úgy a bérbeadó a bérleti szerződést jogosult felmondani.
4. A benyújtott kérelmek elbírálásánál a munkáltató véleményét ki kell kérni.

**4.§.[[1]](#footnote-2)**

**A lakbér mértéke:**

Az önkormányzat tulajdonában lévő lakások bérletéért fizetendő havi lakbér mértéke a lakások komfortfokozatát és településen belüli elhelyezkedését figyelembe véve

Az önkormányzat tulajdonában lévő lakások bérletéért fizetendő havi lakbér mértéke a lakások komfortfokozatát és településen belüli elhelyezkedését figyelembe véve

(1)[[2]](#footnote-3) Szolgálati jogviszonyhoz kötött bérlakások esetén:

1. összkomfortos lakások bérleti díja: 108,-Ft /m2
2. komfortos lakások bérleti díja: 101,-Ft/m2
3. félkomfortos lakások bérleti díja: 95,-Ft/m2
4. komfort nélküli bérlakások díja: 57,-Ft/m2.

(2)[[3]](#footnote-4) Költségalapon meghatározott lakbérű bérlakások esetén:

1. összkomfortos lakások bérleti díja: 399,-Ft/m2
2. komfortos lakások bérleti díja: 266,-Ft/m2
3. félkomfortos lakások bérleti díj: 202,- Ft/m2
4. komfort nélküli bérlakások bérleti díja: 70,-Ft/m2”.

**5.§.**

A lakbért a teljes alapterület után kell fizetni. A lakás alapterületének számítása szempontjából a loggia és a zárt erkély területének a felét kell figyelembe venni.

**5/A §.[[4]](#footnote-5)**

(1) Az önkormányzat tulajdonát képező, közművelődés céljára szolgáló művelődési házak (Balinka és Mecsér községrészekben) alkalmi bérletére vonatkozóan az alábbi díjtételeket állapítja meg:

* mozgóárusok a művelődési házakat **napi 2.000,-Ft** összegért használhatják.
* Családi és egyéb zártkörű rendezvény céljára a művelődési házak alkalmanként (24 óra) **10.000,-Ft-ért** *(****vehetők igénybe, mely összeg egyidejű megfizetése mellett 30.000,-Ft kauciót kell fizetni***. A bérleti díj megfizetése mellett az alkalmi bérletre vonatkozóan az igénybe vevő az önkormányzattal megállapodást köt. A megállapodásban rögzíteni kell a bérlemény használati idejére felelősséget vállaló személy adatait, lakcímét, – amennyiben van - munkahelyének nevét címét kötelezettségeit, ***és a kaució visszafizetésének módját.***
* Nem zártkörű rendezvény céljára (diszkó stb.) a művelődési házak alkalmanként (24 óra) **20.000,-Ft-ért** vehetők igénybe, ***vehetők igénybe, mely összeg egyidejű megfizetése mellett 50.000,-Ft kauciót kell fizetni***. A bérleti díj megfizetése mellett az alkalmi bérletre vonatkozóan az igénybe vevő az önkormányzattal megállapodást köt. A megállapodásban rögzíteni kell a bérlemény használati idejére felelősséget vállaló személyadatait, lakcímét, – amennyiben van - munkahelyének nevét címét kötelezettségeit, ***és a kaució visszafizetésének módját***

1. A bérleti díjat az önkormányzat számlájára kell megfizetni. A bérleti díj megfizetése nem mentesíti a bérbevevőt egyéb kötelezettségeinek teljesítése alól.

**6.§.**

Ez a rendelet 2006. november 25-én lép hatályba. A rendelet hatálybalépésével egyidejűleg a helyi lakások és helyiségek béréről szóló 12/2006. (VIII. 1.) sz. rendelet hatályát veszti.

## Wéninger László Krárné Farkas Tímea

Polgármester Jegyző

*A rendelet kihirdetése 2006. november 25-én megtörtént.*

*Balinka, 2006. november 25.*

*Krárné Farkas Tímea*

*jegyző*

Egységes szerkezetbe foglalva: 2018. március 10.

Fidrich Tamásné

jegyző

1. Módosította a 2/2013.(III.14.) önkormányzati rendelet. Hatályos: 2013. május 1-től. [↑](#footnote-ref-2)
2. Módosította a 2/2018.(III.10.) önkormányzati rendelet. Hatályos 2018. április 1-től. [↑](#footnote-ref-3)
3. Módosította a 2/2018.(III.10.) önkormányzati rendelet. Hatályos 2018. április 1-től. [↑](#footnote-ref-4)
4. Módosította a 4/2009.(II.1.) sz. rendelet 1. §-a, hatályos 2009. február 2-től. [↑](#footnote-ref-5)